open-index/open-wikipedia-markdown huggingface dataset:
दुर्गा

thumb
**दुर्गा** (संस्कृत: दुर्गा, अरथ:"जे के जीतल न जा सके") हिंदू धर्म में एगो देवी हई जे शक्ति के रूप मानल गइल हई। शाक्त शाखा के लोग दुर्गा के सृष्टि के रचना, पालन आ बिनास तीनों के मूल शक्ति की रूम में पूजे ला। कथा की मोताबिक महिषासुर के मारे खातिर ब्रम्हा, विष्णु, शिव, आ अउरी सगरी देवता लोगन के शक्ति मिल के एगो देवी के रूप लिहलस जिनका के दुर्गा या महिषासुरमर्दिनी कहल जाला। कथा में इहो बर्णन मिलेला की जब-जब खराब ताकतन के धरती पर उत्पत्ती होखेला तब देवी कौनों रूप धारण कइ के अवतार लेली। दुर्गा देवी के  निरूपण सिंह पे सवार एगो देवी के रूप में कइल जाला। दुर्गा देवी आठ भुजा से युक्त बाड़ी।  उ महिषासुर नाम के असुर के वध कइली। महिषासुर (= महिष + असुर = भैंसा जैसन असुर) ।

## माँ शेरणवाली (दुर्गा/अष्टांगी) के पति के हवें?
अगर रउआ माँ दुर्गा के पूजा करेनी त रउआ देखले होखब कि खाली उहे चीज जवन सुहाग के मान्यता के आधार मानल जाला, उहे चीज देवी दुर्गा के चढ़ावल जाला।

जवना के वजह से सब भक्त के एक बात साफ बा कि माँ दुर्गा देवी के बियाह हो गईल बा, भले उ लोग एकरा के नकारत रहले, लेकिन वेद में छिपल इ रहस्य अब तत्वदर्शी संत रामपाल जी महाराज के साफ-साफ खुलासा हो गईल बा।

आज हमनी के एह रहस्य के ठोस सबूत के साथे एह लेख के माध्यम से उजागर करब जा।

आखिर माई दुर्गा केकरा नाम पर सिंदूर लगावेली, केकरा नाम पर सिंदूर लगावेली, वेद आ धार्मिक ग्रंथ का कहत बाड़े।

**सबूत**

श्रीमद् देवी भागवत (गीता प्रेस गोरखपुर), तीसरा स्कंदा, पृष्ठ 114-115 में स्पष्ट कइल गइल बा कि ब्रह्मा (काल/क्षर पुरुष) माई दुर्गा (प्रकृति देवी/आदिमाया/अष्टांगी/शेरनवाली) के पति हवें।

इहाँ दुर्गा के भवानी आ काल के परम पुरुष के रूप में संबोधित कइल गइल बा, आ साफ-साफ लिखल बा कि ई लोग एक संगे रहेला।

आ इहो कहल गइल बा कि दुनु के बीच एगो अटूट संबंध बा.

देवी भागवत पुराण में देवी दुर्गा एह ब्रह्मा (काल/क्षर पुरुष) के पूजा के बारे में बहुत साफ-साफ बतावत बाड़ी काहे कि ऊ त्रिमूर्ति (ब्रह्म, विष्णु आ शिव) से ऊपर बा। इहे सबूत संक्षिप्त देवी भागवत के तीसरा कैंटो के पन्ना 129 पर भी मिलेला।

अध्याय 14 श्लोक 3 से 5 में पवित्र श्रीमद् भागवत गीता में अन्य प्रमाण साफ-साफ लउकत बा।

**सर्वयोनिषु कौन्तेय मूर्तयःसम्भवंति या:**                                                                                        
**तासां ब्रह्मा महघोनिरहं**
**बीजप्रद: पिता।।**
माने श्री कृष्ण में ब्रह्मा (ज्योति निरंजन काल) के भूतप्रवेश कह रहल बा कि हे अर्जुन,
प्रकृति (दुर्गा) सभ मूर्ति यानी मूर्त जीव के गर्भवती महतारी हई जवन अलग-अलग प्रकार के जन्म में पैदा होखेला अवुरी हम बीज रोपे वाला पिता हई।

## संदर्भ

श्रेणी:हिंदू धर्म
श्रेणी:हिंदू कथा
श्रेणी:हिंदू देवी
ड्रैगन

**ड्रैगन** या हिंदी अउरी उर्दू में **अज़दहा** (اژدها) एगो काल्पनिक जीव हवे जेवना के बिसाल आकार के सर्प नियर मानल जाला जेवना के पाँखि होला आ ऊ उड़ सकेला आ मुँह से आगि उगिलेला। ई कथा-जीव कई संस्कृतिन में कहानी, चित्रकारी आ आधुनिक ज़माना में फिलिम वगैरह में बतावल या देखावल गइल बाटे। मूल रूप से सभसे प्रचलित रूप दू तरह के बा जे यूरोपीय कल्पना आ पूरबी एशिया की लोगन के कल्पना पर आधारित होखे ला।

भारतीय संस्कृति में एकर समांतर वैदिक जीव वृत्र के मानल जाला जे इंद्र के शत्रु रहले। हालाँकि भारत की कुछ हिस्सा के छोड़ के बाकी भाग में एह प्रानी के बहुत महत्व नइखे।

## संदर्भ

श्रेणी:कथा में बर्णित जीव
आगी उगिलल

**आगी उगिलल** () एक तरह के तमाशा हवे जेवना में कलाकार अपनी मुँह से ज्वलनशील द्रव पदार्थ फूँक के आगी के लपट पैदा करे ला आ अइसन बुझाला की ऊ लपट ओकरा मुँह से निकलत बाटे। एह  तमाशा के उत्पत्ती भारत में भइल मानल जाले। मेला या सर्कस में अइसन कलाकार ई तमाशा देखावे लें। आधुनिक समय में ई रॉक बैंड में भी देखे के मिलेला। ई एगो खतरनाक खेल हवे जेवना के अगर बिना ट्रेनिंग के केहू करे त ओकर जान भी जा सके ले।

## तमाशा आ कलाकार

आम तौर पर ई तमाशा बहुत सधल आ काफ़ी ट्रेनिंग लिहल कलाकार लोग देखावेला। तमाशा में कलाकार मुँह में कौनों बहुत तेजी से आगि पकड़े वाला पदार्थ भर के ओकरा के एगो मशाल पर फूँके ला। तेल के ई फुहारा भभक के बरे ला आ बुझाला की कलाकार की मुँह से आगि के लपट निकलत बाटे।

## तेल या ईंधन

कई तरह के तेल या ईंधन के इस्तेमाल होला जेवना में कुछ खतरनाक भी होलें। सही ईंधन के चुनाव खतरा ताले खातिर बहुत जरूरी मानल जाला।

## खतरा
* मौत 
* मुँह आ फेफड़ा के खतरनाक रूप से जर गइल
* गला खराब भइल
* पेट के दरद, उलटी, चक्कर आवल 

## आधुनिक संस्कृति में
आगी उगिले के तमाशा के कई ठो बैंड अपनी शो के एगो आकर्सन की रूप में इस्तेमाल कइलें Fire breathing has been utilized in many bands of varying genres as an eye-catching spectacle. *[[:en:Christian Jacobs|The MC Bat Commander]]*, जे कैलिफोर्निया के एगो रॉक बैंड *[[:en:The Aquabats|The Aquabats]]* के लीड सिंगर रहलें, अपनी हर शो से पहिले आगी उगले के तमाशा देखावे खातिर जानल जाँय, जब 1900सब के आखिरी साल आ 2000सब के सुरुआती समय रहे। माइक ऑड, जे *[[:en:shock rock|shock rock]]*/हॉरर मेटल बैंड Rosemary's Billygoat के गायक रहलें, एकर प्रयोग करें।

## रेकार्ड
### एक संघे कई लोग
23 अप्रैल 2009 के 293 विद्यार्थी लोग डच (नीदरलैंड) की *[[:en:Maastricht|Maastricht]]* शर में एगो चैरिटी शो में ई तामाशा देखा के रेकार्ड बनावल।

### लपट पास कइले के रेकार्ड
अगस्त 2007 में *[[:en:Burning Man|Burning Man]]* नाँव की एगो उत्सव में *[[:en:Black Rock Desert|Black Rock Desert]]*, *[[:en:Nevada|नेवादा]]*; एकही बेर शुरू कइल लपट के बुताये से पहिले 21 लोग के पास कइल गइल।

### सभसे ऊँच लपट
बिस्व के सभसे ऊँच आगि के लपट उगिले के रेकार्ड 8.05 मीटर (26&nbsp;फीट 5 इंच) के बा जेवन Antonio Restivo नाँव की कलाकार, लास वेगास में  11 जनवरी 2011 के देखवलें।

### सभसे ढेर लपट

बिना दुबारा तेल भरले एक बेर में 182 बेर लपट फूँके के रेकार्ड Tobias Buschick (जर्मनी) के बाटे जब ऊ Neuenbürg, Germany, में 3 अगस्त 2013 के ई तमाशा देखवलें।

एक मिनट में 189 (बीच में मुँह में दुबारा ईंधन लिहले के बाद) के रेकार्ट Zhu Jiangao (चीन) कीनांव बाटे जब ऊ CCTV की सेट पर ई देखवले रहलें- *(Guinness World Records Special in Jiangyin, Jiangsu, China on 9 जनवरी 2015)*।

## फोटो गैलरी


File:This is called doing "The Dragon" 2013-12-28 22-39.png| आगी उगिले के गिनीज वर्ल्ड रेकार्ड वाला Fredrik Karlsson एगो प्रकार "The dragon's breath" देखावत
File:DragonBreath.jpg|ड्रेगंस ब्रेथ के एगो अउरी उदाहरण
File:DangerBobBreathesfire.JPG|सड़क किनारे एगो कलाकार ई तमाशा देखावत
File:FireBreathingSet.jpg|आगि उगिले में समय के अंतराल कीसाथ लपट के आलग अलग साइज
File:Fire Breather 2010 Mich Ren Fest.JPG|आगी उगिलल


## संदर्भ

श्रेणी:आग के खेल
श्रेणी:सर्कस
श्रेणी:तमाशा
बिजयदसिमी

**बिजयदसिमी** (संस्कृत : विजयादशमी) या **दसहरा** भा **दशहरा** एगो हिंदू तिहुआर ह जेवन कुआर महीना की दसिमी तिथी के मनावल जाला। ई तिहुआर बुराई के चीन्हा रावण पर अच्छाई के प्रतीक राम के बिजय के रूप में मनावल जाला आ एह दिन रावण के पुतला जरा के खुसी मनावल जाल। बंगाल में **[[दुर्गा पूजा]]** के समापन एही दसहरा से होला।

बिजयदसिमी भारत आ नेपाल के अलग-अलग इलाका में अलग तरीका से आ अलग-अलग कारन से मनावल जाला। दक्खिन, पूरब, उत्तर-पूर्वी आ कुछ उत्तरी राज्यन में विजयदशमी दुर्गा पूजा के समापन के निशानी ह, जे देवी दुर्गा के महिषासुर पर जीत के याद करावेला, जेकर मकसद धर्म के बचावल आ कायम रखल रहल। उत्तर, मध्य आ पश्चिमी राज्यन में ई रामलीला के अंत के निशानी ह आ भगवान राम के रावण पर जीत के याद में मनावल जाला। बाकी कहीं-कहीं ई दुर्गा के अलग-अलग रूपन के प्रति श्रद्धा जतावे के पर्व ह।

विजयादशमी के जश्न में जुलूस निकालल जाला जे नदी भा समुंदर के तीरे ले जाला। एह जुलूस में दुर्गा, लक्ष्मी, सरस्वती, गणेशा आ कार्तिकेय के माटी के बनल मूर्ति संगीत आ जयकारा संग ले जाइल जाला। बाद में ई मूर्तियन के पानी में विसर्जन करके बिदाई दिआ जाला। कुछ जगहन पर बुराई के प्रतीक रावण के विशाल पुतला पड़ाका आ आतिशबाजी के संग जलावल जाला, जेकरा से बुराई के अंत के निशानी मनावल जाला। 

ई तिहुआर दीपावली के तैयारियन के शुरुआत के संकेत भी देला, जे विजयादशमी के बीस दिन बाद मनावल जाला आ रोशनी के प्रमुख पर्व ह।

## इहो देखल जाय
* दुर्गा पूजा
* नवरातर
* राम
* दुर्गा
* दिपावली

## संदर्भ

श्रेणी:हिंदू धर्म
श्रेणी:हिंदू तिहुआर
हिंदू देवी-देवता

**हिंदू धर्म में देवी देवता** के कुल संख्या 33 करोड़ माने जाते है। एह में सबसे प्रमुख तीन देवता लोग - ब्रम्हा, विष्णु आ शिव के एक संघे त्रिदेव की नाँव से जानल जाला। सगरी देवी लोग के शक्ति के रूप मानल जाला आ ई बिस्वास कइल जाला की आदि पराशक्ति के अवतार की रूप में देवी लोग होला।

## इहो देखल जाय

* ईश्वर
* भगवान
* देवता

## संदर्भ

श्रेणी:हिंदू धर्म
श्रेणी:हिंदू देवी-देवता
आदि पराशक्ति

**आदि पराशक्ति** या **आदि शक्ति** हिंदू धर्म में सगरी सृष्टि के रचना, पालन आ बिनास करे वाली; मने की सभ संसार के संचालन करे वाली शक्ति रुपी देवी के मानल जाल। इनही से शक्ति ले के देवता लोग आपन सब कार्य करे ला आ सगरी देवी लोग भी एही शक्ति के रूप भा अवतार हवे। हिन्दु धर्म की शाक्त शाखा की लोगन के खातिर ई देवी सभसे बड़ आ सर्वोच्च सत्ता के प्रतीक हई।

आदिशक्ति और आदिपराशक्ति दोनो अलग है। आदिशक्ति पराशक्ति का अंश है। और शक्ति आदिशक्ति का अंश है।

## संदर्भ

श्रेणी:हिंदू देवी
सामवेद

**सामवेद** हिन्दू धर्म की परसिद्ध आ पवित्र चारि गो **[[वेद]]** में से एगो वेद ह।
एह में गावे खातिर मन्त्र के संकलन बाटे।
छन्द की रूप में या पद्द्य की रूप में मन्त्र के **[[ऋचा]]** कहल गइल बा आ इन्हन के गावे के ब्यवस्था आ तरीका के संकलन कइल बा। वैदिक मन्त्र के गायन के *सामगायन* कहल जाव।

श्रेणी:भारतीय संस्कृति
श्रेणी:संस्कृत
श्रेणी:हिंदू धर्म
अथर्ववेद

**अथर्ववेद**, सभसे पुरान ग्रंथन के रूप परसिद्ध आ हिंदू धर्म में पवित्र मानल जाए वाला चारि गो वेद में से एगो वेद ह। एकरा के सभसे नया (चउथा) बेद मानल जाला,  वेदत्रयी (ऋक यजु साम) में एकरा के ना शामिल कइल जाला आ ई ज्यादातर, ई लौकिक चीज सभ के बारे में ज्ञान के भंडार के रूप में बा; आचार बेहवार के तरीका के संकलन हवे जबकि पहिला तीन गो वेद के बिसय मुख्य रूप से देव स्तुती आ यग्य हवें। वैदिक साहित्य में अथर्ववेद के शामिल बाद में कइल गइल आ कई बिद्वान लोग एकरा के अनार्य परभाव भी स्वीकार करे ला। एह संदर्भ में आर्य कौनों जाति भा प्रजाति (रेस) के अरथ में ना बलुक आर्यभाषा बोले वाला लोग के अरथ में इस्तेमाल होला। 
कुछ बिद्वान लोग एकरा के क्षत्रिय राजा लोग के अनुरोध चाहे प्रेरणा पर लौकिक कामकाज खाती लिखल गइल ग्रंथ भी माने ला।

## इहो देखल जाय
* पृथिवी सूक्त - अथर्ववेद के 12 वाँ कांड के पहिला सूक्त।

## संदर्भ

श्रेणी:भारतीय संस्कृति
श्रेणी:संस्कृत
श्रेणी:हिंदू धर्म
श्रेणी:वेद
सीता

**सीता** हिंदू धर्म के महाकाव्य रामायण में बर्णित कथा में राम के पत्नी हई।

## इहो देखल जाय
* राम
* रामायण

## संदर्भ
शक्ति (देवी)

**शक्ति** हिंदू धर्म में एगो देवी हई जिनकर कई रूप में अवतार के पूजा होखे ला। तीनों प्रमुख देव, त्रिदेव लोगन के शक्ति त्रिदेवी की रूप में पूजल जाली। हिंदू परंपरा के एगो शाखा शाक्त संप्रदाय हवे जेह में देवी के सभसे ऊँच आ ईश्वर मानल जाला आ उनहीं के बिबिध रूप सभ के अलग-अलग चीज के देवता मानल जाला। 

## इहो देखल जाय
* आदि शक्ति
* देवी
* दुर्गा
* दुर्गा पूजा
* शाक्त संप्रदाय

## संदर्भ

श्रेणी:हिंदू धर्म
श्रेणी:हिंदू कथा
श्रेणी:हिंदू देवी
नवरातर

**नवरातर**, **नौरातर** या **नवरात** (, नौगो राति के समूह) एगो हिंदू तिउहार ह। ई माता दुर्गा या शक्ति के पूजा के पर्व हवे जेवन नौ राति के होला। साल में दू बेर ई तिहुआर मनावल जाला, चइत के अँजोर में आ कुआर की अँजोर में सुरुआति के नौगो तिथी के समय नवरातर के समय होला। ई दुगो की अलावा तीनठो नवरातर अउरी होला जेवन खाली शाक्त शाखा के लोग आ तांत्रिक पूजा करे वाला लोग मनावे ला आ ई बहुत प्रचलित ना हवें।

चइत की नवरात्र के संस्कृत में चैत्र नवरात्र या वसन्त नवरात्र कहल जाला आ एकर समापन रामनउमी की दिने होला। सभसे ढेर महत्व आ प्रचलन कुआर की नवरातर के होला जे के संस्कृत में शारदीय नवरात्र कहल जाला। एही नवरातर में छठ से लेके एकरी समापन के बाद दसिमी ले **[[दुर्गा पूजा]]** आ दसिमी के बिजयदसिमी या दशहरा की रूप में भारत, नेपाल, भूटान आ बंगलादेस में धूमधाम से मनावल जाला।

नवरातन भारत के विभिन्न भाग में अलग ढंग से मनावाल जाला । गुजरात में इ त्योहार के बडा पैमाना से मनावाल जाला। गुजरात में नवरातन समारोह डांडिया औरी गरबा खेल कर मनावाल जाला । इ पूरा रात भर चलेला । देवी के सम्मान में भक्ति प्रदर्शन के रूप में गरबा, 'आरती' से पहीले कइल जाला औरी डांडिया समारोह ओकरा बाद। पश्चिम बंगाल के राज्य में बंगाली लोगन के मुख्य त्यौहारो में दुर्गा पूजा बंगाली कैलेंडर में, सबसे अलंकृत रूप में उभरल बा।

## नाँव
संस्कृत शब्द *नवरात्र* के अरथ होला नौगो रात्रि (राति) के समूह। ई पुल्लिंग शब्द हवे जेकरा के वर्तमान में कुछ लोग नवरात्रि भी बोले ला जे संस्कृत व्याकरण के हिसाब से गलत बा।

भोजपुरी में एकर नौरातर या नवरातर उच्चारण होला; कुछ लोग एकरा के नवनातर भी कहे ला। अन्य क्षेत्रन में भी कुछ मामूली अंतर के साथ अइसने उच्चारण भेद देखे के मिले ला। उदाहरण खातिर दिल्ली के क्षेत्र में कुछ जगह पर एकरा *नुराते* भी उच्चारण कइल जाला।

## समय
नौरातर साल में चार बेर आवेला जेह में दुगो खूब धूमधाम से मनावल जाला, कुआर आ चइत के महिना में। एहू में कुआर के नवरातर के ढेर महत्त्व हवे। कुआर के अँजोरिया पाख के देवी-पक्ष भी कहल जाला।

## संदर्भ

## किताबी स्रोत
* 
* 
* 

श्रेणी:हिंदू तिहुआर
श्रेणी:हिंदू धर्म
श्रेणी:चइत महीना के तिहुआर
श्रेणी:कुआर महीना के तिहुआर
श्रेणी:मार्च के परब-तिहुआर
श्रेणी:अप्रैल के परब-तिहुआर
श्रेणी:अक्टूबर के परब-तिहुआर
श्रेणी:सितंबर के परब-तिहुआर
राधा

**राधा** हिंदू धर्म में बर्णित कथा की अनुसार कृष्ण के प्रेमिका हई।

## संदर्भ

श्रेणी:हिंदू देवी-देवता
श्रेणी:हिंदू धर्म
नवदुर्गा

**नव दुर्गा** हिंदू धार्मिक कथा की अनुसार देवी दुर्गा के नौ गो रूप या अवतार रुपी देवी लोगन के कहल जाला।
## नाम
एगो प्रसिद्द श्लोक  की आनुसार सभ नौ गो दुर्गा लोगन के नाँव नीचे दिहल बा: 

* शैलपुत्री 
* ब्रह्मचारिणी 
* चंद्रघंटा 
* कूष्माण्डा
* स्कंदमाता
* कात्यायनी 
* कालरात्रि 
* महागौरी
* सिद्धिदात्री

## संदर्भ

श्रेणी:हिंदू धर्म
श्रेणी:हिंदू कथा
श्रेणी:हिंदू देवी
मातृका

**मातृका** या **सप्तमातृका** हिंदू धर्म में बर्णित कथा की अनुसार सात गो देवी लोग के मंडली हवे आ इन्हन लोगन के हमेशा एक्के संघे पूजल जाला। इनहन लोग के पूजा दक्खिन भारत में भी होले आ नैपाल आठ गो मातृका लोग के पूजा होले।

## टिप्पणी

## संदर्भ

* 

श्रेणी:हिंदू धर्म
श्रेणी:हिंदू कथा
श्रेणी:हिंदू देवी
वाइल्डलाइफ

**वाइल्डलाइफ** (), **जंगली जीव** या **वन्य जीव** परंपरागत रूप से अइसन जीव जंतु आ पेड़ पौधा सभ के प्रजाति के कहल जाला जेवन कौनों इलाका में मनुष्य द्वारा न प्रवेश करावल होखें बलुक प्राकृतिक रूप से ओह इलाका में रहत चलि आवत होखें।

## इहो देखल जाय
* जैवविविधता
* पर्यावरण

## संदर्भ

श्रेणी:पर्यावरण
श्रेणी:पर्यावरण भूगोल
श्रेणी:पर्यावरण बिज्ञान
श्रेणी:बायोडायवर्सिटी
बायोडायवर्सिटी

**बायोडायवर्सिटी** (; ), चाहे **जीवबिबिधता**,  कौनों क्षेत्र में पावल जाए वाला सगरी पशु-पक्षी, जीव-जंतु, बनस्पति, फंगस, बैक्टीरिया वगैरह के सगरी प्रजाति सब के बिबिधता ह।

एडवर्ड ओ. विल्सन के हिसाब से, *बायोडायवर्सिटी* शब्द के रचना डब्ल्यू. जी रोसेन द्वारा 1985 में कइल गइल। जबकि एकरा पहिले 1980 में थॉमस लवज्वॉय *बायोलॉजिकल डायवर्सिटी* शब्द से बैज्ञानिक समुदाय के परिचित करा चुकल रहलें। ई तेजी से चलन में आ चुकल रहल।

## इहो देखल जाय
* बायोडायवर्सिटी हॉटस्पॉट
* बायोडायवर्सिटी कंजर्वेशन
* बायोडायवर्सिटी क्षय

## संदर्भ


श्रेणी:पर्यावरण
श्रेणी:पर्यावरण भूगोल
श्रेणी:पर्यावरण बिज्ञान
सालिम अली

**सालिम अली** (12 नवंबर 1896&nbsp;– 20 जून 1987) भारत के एगो परसिद्ध चिरई बिज्ञानी रहलें।

## संदर्भ

श्रेणी:चिरई बिज्ञान
श्रेणी:भारत के लोग
श्रेणी:1896 में जनम
श्रेणी:1987 में निधन
कुचिपुड़ी

**कुचिपुड़ी** एगो शास्त्रीय नाच या नृत्य के शैली हवे। ई नाच भारत की आंध्रप्रदेश राज्य में सभसे प्रचलित हवे आ एहिजे एकर जनम भइल रहे। आंध्रप्रदेश की अलावा ई पुरा दक्खिनी भारत में बहुत परचलित नाच हवे। कहल जाला की एकर जनम कुचिपुड़ी गाँव में भइल रहे आ एकर शुरुआत सिद्धेन्द्र योगी नाँव के कृष्ण-भक्त संत कइले रहलें।

कुचिपुड़ी नाच के परदर्शन आम तौर पर कुछ परंपरागत तरीका से शुरू होला। जेवना में स्टेज पर एगो शुरूआती पूजन नियर होखेला जेकरा बाद कलाकार अपनी पात्र के रूप में प्रवेश करे लें। प्रवेश की बाद कलाकार आपन परिचय देला आ पात्र के अस्थापित करे के काम करे ला। एकरा बाद मुख्य नाटक आरम्भ होला। ई नाच-नाटक हमेशा कर्नाटक संगीत में सजल गीत की साथे होखे ला। गीत के एक ठो गायक गावे ला आ मिरदंग वायलिन बाँसुरी आ तम्बूरा पर गायक के सहजोग कइल जाला। नाचे वाला कलाकार के ज्यादातर गहना आ आभूषण एगो खास हलुक लकड़ी के बने लें जौना के बूरुगु कहल जाला आ ई परम्पारा सतरहवीं सदी में शुरू भइल रहे।

## शैली
भरत मुनि की नाट्यशास्त्र के जानकार सिद्धेन्द्र योगी एकर शुरूआत कइलें आ ऊ पारिजातहरण नाँव के एगो नाटक के रचना कइलें आ एही से एह नाच के शुरूआत मानल जाला।

कुचिपुड़ी नाच के कलाकार चपल आ तेज गतिविधि वाला होखे लें आ नाच में गोलाई आ पद संचालन में लय आ उड़ान के बहुत महत्व होला। नाचे वाला कलाकार एगो खास गरिमा की संघे ई नाच परस्तुत करे लें। कर्नाटक संगीत की साथे होखे वाला ई नाच भरतनाट्यम की संघे कई माने में समानता लिहले होखे ला।

## बिस्व रेकार्ड
26 दिसंबर 2010 के हैदराबाद की जीएमसी बालयोगी स्टेडियम में 2800 कुचिपुड़ी कलाकार आ 200 से ढेर कुचिपुड़ी गुरू लोग मिल के एक साथे नाच के परदर्शन कइल आ एगो बिस्व रेकार्ड बना दिहल लोग।

## इहो देखल जाय
* भरतनाट्यम
* कत्थक

## संदर्भ

## बाहरी कड़ी

* विश्व के सबसे बड़ कुचिपुड़ी नृत्य रेकार्ड 
* कुचिपुड़ी नृत्य के पोशाक आ आभूषण 
* एक मुसलमान का कुचिपुड़ी सीखना चुनौती बीबीसी पर हलीम खान के बारे में एगो रपट

श्रेणी:नाच
श्रेणी:शास्त्रीय नाच
श्रेणी:कुचिपुड़ी
भारत के जंगली जीव

**भारतीय जंगली जीव** में कई सारा जीव जंतु आ पौधा आवेलें जेवन भारत के इलाका में रहे लें। आम जानवर जइसे की गाय भइस बकरी वगैरह की अलावा भारत में पशु-पक्षी के बहुत सारा प्राजाति पावल जालिन।

## इहो देखल जाय
* जंगली जीव
* पर्यावरण
* भारत के चिरई
## संदर्भ

श्रेणी:भारत के भूगोल
कस्तुरी

**कस्तुरी** (; बैज्ञानिक नाँव: *Turdus merula* या दूसर आम अंग्रेजी नाँव: **Eurasian blackbird**) एगो ट्रू थ्रश परिवार के चिरई के प्रजाति हवे। एकर प्रजनन क्षेत्र यूरोप, एशिया, आ उत्तरी आफिरका हवे आ ई कनाडा, यूएस, मैक्सिको, पेरू, ब्राजील, अर्जेंटीना, उरुग्वे, फाकलैंड नियर देश कुल में मनुष्य द्वारा पहुँचावल चिरई हऽ। एकर कई गो उप-प्रजाति बाड़ी आ एह में से कई गो एशियाई उप प्रजातिन के त स्वतंत्र रूप से प्रजाति भी मानल जाला।

भूगोलीय अस्थान की अक्षांश की हिसाब से ई चिरई प्रवासी भी हो सके ले आ मूल निवासी भी। भारत में ई मुख्य रूप से पूरा भारत की पहाड़ आ पहाड़ी इलाका में 1500 मीटर से ढेर ऊँच जंगल में पावल जाय, बाकी अब एकर बिस्तार बहुत ठीक से मालुम नइखे।

## इहो देखल जाय
* भारत क चिरई

## संदर्भ

श्रेणी:भारत के चिरई
कुल (जीव बिज्ञान)

**गण** (अंग्रेज़ी: order, ऑर्डर; लातिनी: ordo, ओर्दो) जीव बिज्ञान के वर्गीकरण में जीव सभ के वर्गीकरण के एक ठो श्रेणी हवे। एक कुल में एक-दुसरे से समानता रखे वाले सारे जीव सभ के कई ठो परिवार आवे लें। अउरी दूसर श्रेणी  जीवन, अधिजगत, जगत, संघ, वर्ग, परिवार, जाति, आ प्रजाति, जिनहन में "कुल" जौन बा ई वर्ग आ परिवार की बिचा में आवेला।

## संदर्भ

श्रेणी:जीव बिज्ञान
श्रेणी:टैक्सोनॉमी (जीव बिज्ञान)
टैक्सोनॉमी (जीव बिज्ञान)

**जीववर्गीकरण बिद्या** ( *[[taxis]]*, "arrangement," आ  *[[:wikt:-nomy|-nomia]]*, "बिधि") धरती पर प्राणास्तित्व धरावत पिलुआ - पतायी के देहरचना जीवनशैली आ प्रजनन आदि जैसन गुण आ लच्छन के आधार पर जीव - जंतुवन के वैज्ञानिक आपाधापी द्वारा अभ्यास करे के बिद्या जीववर्गीकरण बिद्या काहाला‌। स्वीडन के बनस्पति बैज्ञानिक कार्ल लिन्नायस जीववर्गीकरण बिद्या के पिता काहाले।

## इहो देखल जाय
* टैक्सोनॉमिक रैंक

## संदर्भ

श्रेणी:जीव बिज्ञान
अधिजगत (जीव बिज्ञान)

जीव बिज्ञान के वर्गीकरण में, एगो **अधिजगत** या **डोमेन** (औरु नाँव:**superregnum**, **superkingdom**, **empire**, या **regio**) सभसे ऊपर वाली वर्गीकरण श्रेणी हवे जेवना में जीव सभ के बाँटल जाला। ई Carl Woese नाँव के एगो अमेरिकी सूछ्म जीव बिग्यानी द्वारा दिहल गइल।  एकरा के 1990 में लागू कइल गइल आ एकरी हिसाब से तीन गो डोमेन में पुरा जीवधारी के बाँटल जाला: आर्काइया (ई कार्ल वूज के गढ़ल शब्द हवे), बैक्टीरिया, आ यूकार्योटा।

## इहो देखल जाय
* जीव बिज्ञान में वर्गीकरण

## संदर्भ

श्रेणी:जीव बिज्ञान
श्रेणी:टैक्सोनॉमी (जीव बिज्ञान)
जगत (जीव बिज्ञान)

जीव बिज्ञान में **जगत**' (अंग्रेजी:*kingdom*', latin: ***regnum***, बहुव. ***regna***) एगो वर्गीकरण के श्रेणी हवे जेवन दुसरा सभसे बड़ा स्तर हवे आ अधिजगत से छोट आ संघ से बड़हन हऽ। कौनों जगत के कई गो छोट-छोट संघ में बाँटल जाला। आमतौर पर अमेरिकी परंपरा में जीव बिज्ञान के किताबिन में छह गो जगत (Animalia, Plantae, Fungi, Protista, Archaea/Archaeabacteria, आ Bacteria/Eubacteria) गिनावल जालें।

## इहो देखल जाय
* जीव बिज्ञान में वर्गीकरण
* टैक्सोनॉमिक रैंक

## संदर्भ

श्रेणी:जीव बिज्ञान
श्रेणी:टैक्सोनॉमी (जीव बिज्ञान)
वर्ग (जीव बिज्ञान)

जीव बिज्ञान में **वर्ग** (अंग्रेजी:**Class** लातीनी: **classis**) एगो वर्गीकरण के श्रेणी हवे जेवन चौथा सभसे बड़ा स्तर हवे आ संघ से छोट आ कुल से बड़हन हऽ।

## इहो देखल जाय
* जीव बिज्ञान में वर्गीकरण
* टैक्सोनॉमिक रैंक

## संदर्भ

श्रेणी:जीव बिज्ञान
श्रेणी:टैक्सोनॉमी (जीव बिज्ञान)
उपसंघ

जीव बिज्ञान में **उपसंघ** (अंग्रेजी:**Subphylum**) एगो वर्गीकरण के श्रेणी हवे जेवन तिसरा सभसे बड़ा संघ (जीव बिज्ञान) के उप प्रकार में बिभाजन के कहल जाला।

## इहो देखल जाय
* जीव बिज्ञान में वर्गीकरण
* टैक्सोनॉमिक रैंक

## संदर्भ

श्रेणी:जीव बिज्ञान
प्रजाति

जीव बिज्ञान में **प्रजाति** (अंग्रेजी:**species** (स्पीसीश) छोट नाँव **sp.**, बहुवचन *species* छोट नाँव**spp.**) एगो वर्गीकरण के श्रेणी आ मूल इकाई हवे जेवन सभसे निचला लेवल पर आवेला। हालाँकि एगो प्रजाति के भी उप प्रजाति में बाँटल जाला। दूपद नाँव में ई दूसरा पद होला। पहिला पद जाति के नाँव होला।

## इहो देखल जाय
* जीव बिज्ञान में वर्गीकरण
* टैक्सोनॉमिक रैंक

## संदर्भ

श्रेणी:जीव बिज्ञान
श्रेणी:टैक्सोनॉमी (जीव बिज्ञान)
उपपरिवार

जीव बिग्यानी वर्गीकरण में, एगो **उपपरिवार** (अंग्रेजी:**subfamily** (लातीन: **', बहुव. **') एगो सहायक (मझिला) टैक्सोनॉमिक रैंक, हऽ जे परिवार से निचे की लेवल पर हऽ बाकी जाति ले बऽड़ हऽ। एकरा इस्टेटेंडर नाँव सभ में बनस्पति में "-oideae", आ जंतु बिज्ञान में "-inae" के प्रयोग होखे ला।

## स्रोत संदर्भ
जाति समूह (जीव बिज्ञान)

जीव बिज्ञान में, एगो **जाति समूह** या **ट्राइब** (अंग्रेजी:**tribe**) एगो टैक्सोनॉमिक रैंक हऽ जेवन जाति सी ऊपर हवे आ परिवार से आ उपपरिवार से नीचे हऽ। एकरा के कबो कबो **उप-जातिसमूह** भा **सबट्राइब** में बाँटल जाला।

## संदर्भ

## संदर्भ

श्रेणी:जीव बिज्ञान
श्रेणी:टैक्सोनॉमी (जीव बिज्ञान)
सीरीज (बनस्पति बिज्ञान)

बनस्पति बिज्ञान में **सीरीज** (अंग्रेजी: **[[:en:Series (botany)|Series]]**) एक ठो टेक्सानौमिक रैंक हवे। ई सेक्शन आ उप सेक्शन से नीचे हऽ बाकी प्रजाति से बड़ हऽ।

## इहो देखल जाय
* जीव बिज्ञान में वर्गीकरण
* टैक्सोनॉमिक रैंक

## संदर्भ

श्रेणी:जीव बिज्ञान
श्रेणी:बनस्पति बिज्ञान
प्रजातिगण

**प्रजातिगण** या **सुपरस्पीसीज** (अंग्रेजी:Species complex) एक ठो टेक्सानौमिक रैंक हवे। ई कई गो एक्के नियर प्रजातिन के, जेवनन के आपसी बिलगाव बहुत ना होला, सामूहिक रूप से कहल जाला।

## इहो देखल जाय
* जीव बिज्ञान में वर्गीकरण
* टैक्सोनॉमिक रैंक

## संदर्भ

श्रेणी:जीव बिज्ञान
श्रेणी:बनस्पति बिज्ञान
उपप्रजाति

बनस्पति बिज्ञान में **उप प्रजाति** (अंग्रेजी: **[[:en:Subspecies|Subspecies]]** abbreviated "**subsp.**" or "**ssp.**"; *[[plural]]*: "subspecies") एक ठो टेक्सानौमिक रैंक हवे। ई प्रजाति के उपबिभाग होला या ओकरी बराबर के रैंक पर होला।

## इहो देखल जाय
* जीव बिज्ञान में वर्गीकरण
* टैक्सोनॉमिक रैंक

## संदर्भ

श्रेणी:जीव बिज्ञान
इन्फ्राप्रजाति नाँव (बनस्पति बिज्ञान)

बनस्पति बिज्ञान में **इन्फ्रा प्रजाति** या **इन्फ्रा प्रजाति नाँव** (अंग्रेजी: **[[:en:Infraspecific name|Infraspecific name]]**) एक ठो टेक्सानौमिक रैंक हवे जे प्रजाति से नीचे होला।

## इहो देखल जाय
* जीव बिज्ञान में वर्गीकरण
* टैक्सोनॉमिक रैंक
* *[[:en:International Code of Nomenclature for algae, fungi, and plants|International Code of Nomenclature for algae]]* (*ICN*)

## संदर्भ

श्रेणी:बनस्पति बिज्ञान
ललकी चीखुर

**ललकी चीखुर घर चाहे** **यूरेशियाई लाल चीखुर** एगो चीखुर के प्रजाति हवे जेवन पूरा यूरेशिया के ठंढा प्रदेश में पावल जाले। ई चीखुर मुख्य रूप से शंकुधारी जंगल आ चौड़ा पतई वला समशीतोष्ण जंगल सभ के परानी हवे आ एही से एकर बिस्तार यूरेशिया के सगरी अइसन प्रदेश में बाटे।

## संदर्भ
एल्ब

**एल्ब** या **एल्बा** मध्य यूरोप के एक ठो बड़हन नदी हवे। ई नदी चेक रिपब्लिक की उत्तरी हिस्सा में मौजूद क्रकोनोस पहाड़ से निकल के उत्तरी सागर में गिरे ले। एकर कुल लंबाई  बाटे।

एल्ब नदी के मुख्य-मुख्य सहायक नदी में Vltava, Saale, Havel, Mulde, Schwarze Elster, अउरी Ohře के नाँव गिनावल जा सकेला।

केकरी सहायक नदिन की साथे मिला के एकर कुल थाला  बाटे जेवन यूरोप में चउथा सभसे बड़हन नदी थाला बाटे। ई थाला चारि गो देस कुल में बिस्तार लिहले बा जौना में सभसे ढेर जर्मनी में (65.5%) आ दुसरा नंबर पर चेक रिपब्लिक में (33.7%) बाटे। अउरी छोट हिस्सा ऑस्ट्रिया (0.6%) आ पोलैंड (0.2%) में बाटे। एकरा थाला में लगभग 24.5 मिलियन लोग निवास करे ला।

## संदर्भ
बस्तेई

**[[बस्तेई]]** जर्मनी में एल्ब नदी पर पानी के कटाव से बनल एक ठो 194 मीटर ऊँच थलरूप बाटे जेवन पर्यटन के एगो बहुत बड़ आकर्षण हवे।
लंदन टावर

**लंदन टावर** () या **महारानी के शाही महल आ किला** (Her Majesty's Royal Palace and Fortress) एक ठो इतिहासी किला (castle) हवे जेवन बीच-लंदन में टेम्स नदी की उत्तरी किनारा पर मौजूद बाटे। एकर अस्थापना इंग्लैण्ड पर नार्मन बिजय के चीन्हा की रूप में सन् 1066 इसवी में भइल रहे। उजरका टावर (मीनार) जेवना की आधार पर ए पुरा भवन के नाँव राखल गइल बा, विलियम 'विजेता' के बनवावल ह। ई किला 1100  *([[:en:Ranulf Flambard|Ranulf Flambard]])* से 1952 *([[:en:Kray twins|Kray twins]])*, ले एक ठो कैदखाना की रूप में इस्तेमाल भइल हालाँकि ई एकरा बनवावे के मूल मकसद ना रहे। ई शानदार महल मूल रूप से त शाही परिवार के आवास की खातिर बनल रहे। 

एकरी इतिहासी महत्व के कारण आजु ई किला यूनेस्को के बिस्व धरोहर स्थल में शामिल बाटे। वर्तमान में इहाँ शाही खजाना के कुछ हिस्सा आ गहना गुरिया भी राखल बाटे।

## संदर्भ

श्रेणी:लंदन
श्रेणी:इंग्लैंड के इतिहास
श्रेणी:बिस्व धरोहर स्थल
बिस्व धरोहर स्थल

**बिस्व धरोहर स्थल** () कौनो अस्थान (जइसे की कौनों बिल्डिंग/भवन,
में चुनल 21 गो मेंबर देस सभ द्वारा बनावल जाले।

जुलाई 2015 ले, एह लिस्ट में 1031 स्थल: 802 सांस्कृतिक, 197 प्राकृतिक, आ 32 गो मेरवन स्थल बाड़ें जेवन 163 देस में छिटाइल बाड़ें। अगर देस अनुसार लिस्ट देखल जाय त, इटली में 51 स्थल बाड़ें आ ई पहिला नंबर पर बाटे। एकरा बाद, चीन (48), स्पेन (44), फ्रांस (41), जर्मनी (40), मैक्सिको (33), आ सातवाँ नंबर पर भारत (32) की साथ अगिला क्रम पर बाड़ें। यूनेस्को इनहन के एगो पहिचानक नंबर देला, आ अब नया सिस्टम में जेवन स्थल ई लिस्ट से बाहर हो गइल बाड़ें उन्हन के नंबर भी सुरक्षित राखल जाला जेवना से ई पहिचान नंबर कुल के संख्या 1200 से अधिका हो चुकल बाटे हालाँकि वर्तमान (लिस्ट) में अइसन स्थल सब के संख्या कम बाटे।

हर एक बिस्व धरोहर स्थल कानूनी रूप से ओही राज्य या राष्ट्र के हिस्सा मानल जाला जौना में ऊ मौजूद बाटे, बाकी यूनेस्को इनहन के सुरक्षा आ संरक्षण की दृष्टी से अंतरराष्ट्रीय समुदाय के सामूहिक इंट्रेस्ट के बिसय मानेला।

## संदर्भ

## बाहरी कड़ी
*
*

* UNESCO World Heritage portal – Official website  आ 
** The World Heritage List – Official searchable list of all Inscribed Properties
** KML file of the World Heritage List – Official KML version of the list for Google Earth and NASA Worldwind
** Official overview of the World Heritage Forest Program
** Convention Concerning the Protection of the World Cultural and Natural Heritage – Official 1972 Convention Text in 7 languages
*** The 1972 Convention at Law-Ref.org – Fully indexed and crosslinked with other documents
* Protected Planet — View all natural world heritage sites in the World Database on Protected Areas
* World Heritage Site – Smithsonian Ocean Portal
* ''Time'' magazine. The Oscars of the Environment – UNESCO World Heritage Site 
* UNESCO chair in ICT to develop and promote sustainable tourism in World Heritage Sites

श्रेणी:यूनेस्को
श्रेणी:बिस्व धरोहर स्थल
टेम्स नदी

**टेम्स नदी** (,  ) इंग्लैंड के एगो प्रमुख नदी हवे आ इंग्लैंड आ यूनाइटेड किंगडम के राजधानी आ दुनिया के एगो सभसे महत्व वाला शहर लंदन एही टेम्स नदी की किनारे बसल बाटे। वर्तमान समय में लंदन शहर के एतना बिस्तार हो चुकल बाटे की अब ई शहर एह नदी की किनारे ना बा बलुक ई नदी अब एह शहर की दक्खिनी हिस्सा से हो के बहे ले। 

लंदन की अलावा ऑक्सफोर्ड, रीडिंग, हेनलये आ विंडसर नियर अउरी कई गो प्रसिद्द शहर एह नदी की तीरे बसल बाड़ें।

ई नदी इंग्लैण्ड के सभसे लमहर आ सेवर्न नदी की बाद यूनाइटेड किंगडम के दुसरकी सभसे लमहर नदी ह। एकर कुल लंबाई  बाटे। ई तुलनात्मक रूप से देखल जाय त इंग्लैण्ड की 
सूखा वाला इलाका से गुजरे ले एही से एकर जल निकास के मात्रा अउरी बाकी नदिन की तुलना में कम बाटे।

नदी में 80 से ढेर दीप बाड़ें आ एकरी निचला हिस्सा में एकर पानी समुन्दर से मिल के खारा पानी बन जाल जेवना कारन ई बहुत प्रकार के जीव-जंतु आ बनस्पति के आश्रय दिहले बाटे आ एक ठो प्रमुख बैज्ञानिक रूचि के जगह एकरा लगे बाड़ें जइसे की उत्तरी केंट मार्शेस जेवन  पर फइलल बाटे।

## संदर्भ

## बाहरी कड़ी

* Where Thames Smooth Waters Glide - Pictures and history and tides and poetry and conditions 
* The River Thames Society
* Thames Path National Trail
* River Thames London Hired Boats and News Blog 
* British Rowing — Clubs

श्रेणी:यूरोप के नदी
श्रेणी:यूनाइटेड किंगडम के भूगोल
श्रेणी:यूनाइटेड किंगडम के नदी
श्रेणी:इंग्लैंड के भूगोल
श्रेणी:इंग्लैंड के नदी
श्रेणी:लंदन
यूनेस्को

**संयुक्त राष्ट्र शैक्षणिक, वैज्ञानिक आ सांस्कृतिक संस्था** या **यूनाइटेड नेशन्स एडुकेशनल, साइंटिफिक एंड कल्चरल ऑर्गेनाइजेशन** या लघु रूप में **यूनेस्को** (UNESCO) एगो अंतर्राष्ट्रीय संस्था ह। ई संयुक्त राष्ट्र के संस्था हवे। एकर उद्देश्य संयुक्त राष्ट्र की चार्टर में घोषित लक्ष्य सभ खातिर शिक्षा, बिज्ञान आ संस्कृति की क्षेत्र में अंतर्राष्ट्रीय सहयोग आ सद्भाव बढ़ावल हवे।

वर्तमान में (2015) एकर 195 सदस्य देस आ 9 गो सहयोगी सदस्य देस बाड़ें।

## संदर्भ


श्रेणी:अंतर्राष्ट्रीय संस्था
गंगोत्री

**गंगोत्री** भारत के उत्तराखण्ड राज्य के उत्तरकाशी जिला में एगो शहर आ हिंदू धर्म की लोग खातिर एगो तीर्थ अस्थान बाटे। ई शहर भागीरथी नदी के किनारे बसल बा आ इहाँ से गंगा के उत्पत्ति भइल ह।


File:Gangotri temple.jpg|गंगोत्री मंदिर
File:Gaumukh (1).jpg|गोमुख, गंगोत्री से ऊपर की ओर गंगा के सोता


## इहो देखल जाय
* गंगोत्री राष्ट्रीय पार्क
* गंगोत्री हिमानी
* यमुनोत्री
## संदर्भ

श्रेणी:उत्तरकाशी जिला
श्रेणी:उत्तराखंड के शहर
श्रेणी:हिंदू तीरथ
श्रेणी:गंगा
गंगोत्री हिमानी

**गंगोत्री हिमानी** भारत के उत्तराखण्ड राज्य के उत्तरकाशी जिला में भारत-चीन सीमा की पास एक ठो हिमानी बाटे। एकरी निचला हिस्सा के **गोमुख** कहल जाला जहाँ से गंगा के मुख्य धारा भागीरथी के उत्पत्ती होला।

ई ग्लेशियर 27 घन किलोमीटर की आकार, 30 किलोमीटर के लंबाई आ 2 से 4 किलोमीटर ले चौड़ाई वाला बाटे।

## इहो देखल जाय
* गंगोत्री
* यमुनोत्री
* हिंदू तीरथ

## संदर्भ

श्रेणी:उत्तरकाशी जिला
श्रेणी:गंगा
गंगा नदी बेसिन

**गंगा नदी बेसिन** () **गंगा नदी थाला** भारत के सबसे बड़हन नदी बेसिन हवे। गंगा नदी के एह नदी थाला में अइसन सगरी इलाका सामिल बा जहाँ के पानी ढाल की अनुसार बह के गंगा नदी में पहुँचेला आ गंगा नदी द्वारा समुंद्र ले पहुंचावल जाला। ई नदी थाला, ब्यापक रूप से देखल जाय तब, गंगा-ब्रह्मपुत्र-मेघना नदी बेसिन के हिस्सा हवे।

एक तरीका से देखल जाय त, गंगा-ब्रह्मपुत्र आ सुरमा-मेघना नदी सभ के डेल्टा एक दुसरे के साथे संजुक्त रूप से मिलल डेल्टा सिस्टम हवे जहाँ ई नदी सब कई धारा में बिभाजित हो जालीं आ एक दुसरे के साथे मिल के एगो जटिल आ बिसाल डेल्टा बनावे लीं; ई दुनिया के सभसे बड़हन डेल्टा हवे। एही से इनहन के ब्यापक रूप से एकही बिसाल नदी थाला मानल जा सके ला। एह तरीका से ई गंगा-ब्रह्मपुत्र-मेघना थाला (नक्शा देखल जाय) एशिया महादीप के एगो महत्वपूर्ण नदी थाला हवे जेकर बिस्तार एशिया के पाँच देसन में बाटे: तिब्बत, भारत, नेपाल, भूटान आ बांग्लादेस में। हालाँकि, अगर खाली गंगा नदी के बेसिन के बात कइल जाय, एकरा ब्रह्मपुत्र के साथे संगम से पहिले, तबो एह में चार गो देसन, तिब्बत, भारत, नेपाल, आ बांग्लादेस के हिस्सा (भूटान के छोड़ के जे ब्रह्मपुत्र थाला में गिनल जाला) सामिल होखे लें।

## भारत में बिस्तार
भारत के राज्यन में एकरे बिस्तार के राज्यवार आँकड़ा नीचे दिहल गइल बा:

## संदर्भ

## बाहरी कड़ी
* राष्ट्रीय गंगा नदी बेसिन परियोजना, बिस्व बैंक के वेबसाइट पर

श्रेणी:गंगा
श्रेणी:भारत के भूगोल
श्रेणी:भारत के जलभंडार
श्रेणी:भारत के जलबहाव थाला
सूँस

**सूँस** भा **डॉल्फिन** () पानी में रहे वाला एगो स्तनधारी जीव ह। एकर अधिकतर प्रजाति समुन्द्र की खारा पानी में निवास करे लीं सिवाय चार गो प्रजाति के जे नदी सूँस हवें आ नदी की मीठा पानी में रहे लें।

श्रेणी:सूँस
श्रेणी:पनिहा जीव
श्रेणी:मैमल
गंगा सूँस

**दक्खिन एशियाई नदी सूँस** या **गंगा सूँस** भारतीय उपमहादीप में नदी में पावल जाए वाला एगो मीठा पानी के सूँस (डॉल्फिन) ह। ई मुख्य रूपसे गंगा आ एकरी सहायक नदिन में पावल जाले। वर्तमान समय में ई बिलुप्त होखे की खतरा से जूझ रहल बाटे।

एकरा महत्व के देख के आ ए के बचाव करे खातिर सरकार एकरा के राष्ट्रीय जल जीव घोषित कइले बाटे।

## इहो देखल जाय
* इरावदी सूँस

## संदर्भ

श्रेणी:भारत के राष्ट्रीय चीन्हा
श्रेणी:गंगा
इरावदी डाल्फिन

**इरावदी सूँस** (; बैज्ञानिक नाँव:*Orcaella brevirostris*) समुंद्री सूँस के एगो प्रजाति हवे।

## संदर्भ
नदी के सूँस

**नदी के सूँस** या **नदी के डॉल्फिन** (River dolphins) सूँस के अइसन खास प्रजाति हई जे खाली मीठा पानी या ब्रैकिश पानी (मीठा नमकीन मिलल) में रहे लीं।

नदी सूँस के भारत में पावल जाए वाली प्रजाति गंगा सूँस ह।

## संदर्भ

श्रेणी:पनिहा जीव
गंगा के डेल्टा

**गंगा डेल्टा**, (), जेकरा के **गंगा-ब्रह्मपुत्र डेल्टा**, **सुंदरबन डेल्टा** या **बंगाल डेल्टा** भी कहल जाला, एक ठो नदी डेल्टा ह जे दक्खिन एशिया के बंगाल क्षेत्र में भारत के पच्छिम बंगाल राज्य आ बांग्लादेश में फइलल बाटे। ई बिस्व के सबसे बड़हन नदी डेल्टा हवे जवन गंगा, ब्रह्मपुत्र आ सुरमा-मेघना नदिन द्वारा बनावल जाला आ बंगाल के खाड़ी में पानी छोड़े ला। साथे-साथ ई बिस्व के कुछ सभसे उपजाऊँ इलाका सब में से भी एक हवे आ एही से एकरा के "ग्रीन डेल्टा" के नाँव से भी जानल जाला।

एही डेल्टा में सुंदरबन इलाका बा जे बिस्व परसिद्ध मैंग्रोव क्षेत्र हवे आ एही में सुंदरबन नेशनल पार्क बाटे जे बंगाल बाघ के निवास हवे।

## इहो देखल जाय
* मिसिसिपी डेल्टा - दुनियाँ के सातवाँ सभसे बड़ डेल्टा।
* नील डेल्टा - जेकरे नाँव पर एह थलरूप के नाँव रखल गइल।

## संदर्भ

श्रेणी:एशिया के भूगोल
श्रेणी:भारत के भूगोल
श्रेणी:बांग्लादेश के भूगोल
श्रेणी:गंगा
श्रेणी:नदी डेल्टा
श्रेणी:जलीय भूआकृतिबिज्ञान

डेल्टा
सुंदरबन

**सुंदरबन** () भारत आ बांग्लादेश के समुन्द्र तीरे की इलाका में एगो प्राकृतिक प्रदेश बाटे।
 सुंदरबन कुल  क्षेत्रफल पर बिस्तार लिहले बाटे जेवना के अधिकतर हिस्सा बांग्लादेश में आ कुछ हिस्सा भारत में बा। यूनेस्को एकरा के बिस्व धरोहर स्थल घोषित कइले बाटे।

## संदर्भ

श्रेणी:एशिया के भूगोल
श्रेणी:भारत के भूगोल
श्रेणी:बांग्लादेश के भूगोल
श्रेणी:बंगाल
श्रेणी:मैंग्रोव क्षेत्र
श्रेणी:बिस्व धरोहर स्थल
श्रेणी:गंगा
श्रेणी:भारत के बन
गंगा नहान

**गंगा नहान** भा **गंगा अस्नान** हिंदू धर्म के माने वाला लोग खातिर एगो पबित्र आ धार्मिक रिवाज हवे जेवना में सभसे पबित्र मानल जाए वाली नदी गंगा में अपनी शारीरिक आ आत्मिक शुद्धी की इच्छा से नहाइल जाला।

कातिक महीना के पुर्नवासी के "गंगा नहान" के परब के रूप में मनावल जाला।

## इहो देखल जाय
* नहान
* पूजा

श्रेणी:हिंदू रीति रिवाज
श्रेणी:हिंदू तिहुआर
श्रेणी:कातिक महीना के तिहुआर
नहान

**नहान** या **अस्नान** हिंदू धर्म में एक ठो पबित्र रीति रिवाज ह। कौनों नदी, समुन्द्र या कौनों भी जल के भण्डार में बुड़की मार के या कौनों पात्र में जल ले के अपना ऊपर डाल के अपनी शुद्धी के इच्छा कइल नहान कहाला। ई खाली शारीरिक शुद्धी ना बलुक मन में ब्याप्त दोष के हटा के मानसिक आ आत्मिक शुद्धी के माध्यम भी मानल जाला।

नहान के एगो अउरी अरथ प्रसूति-स्नान भी होला। बच्चा होखला के बाद महतारी आ बच्चा के सउरि से बाहर निकले से पाहिले नहान करावल जाला।

हिंदू धर्म में सभसे पबित्र मानल जाए वाली नदी गंगा में नहान के गंगा अस्नान कहल जाला आ ई सभ पाप के काटे वाला नहान मानल जाला।

कुछ ख़ास तिथी आ परब के भी नहान के नाँव से जानल जाला। जइसे खिचड़ी के नहान भा कातिक अस्नान।

श्रेणी:हिंदू रीति रिवाज
नरेंद्र मोदी मंत्रिमंडल

**नरेंद्र मोदी मंत्रिमंडल** भारत में केंद्र में अस्थापित सरकार के मंत्रिमंडल बा। साल 2014 के आम चुनाव के बाद भाजपा आ अन्य दल सभ के एलायंस, एनडीए की जीत के बाद एह मंत्रिमंडल के गठन भइल। चुनाव के रिजल्ट 16 मई 2014 के आइल आ मंत्रिमंडल आपन कार्यभार 27 मई 2014 से सम्हार लिहलस। भारत के परधानमंत्री के रूप में नरेंद्र मोदी एह मंत्रिमंडल के मुखिया बाड़ें। पूरा मंत्रिमंडल सामूहिक रूप से भारतीय संसद के प्रति जबाबदेह बा।

## संदर्भ

श्रेणी:नरेंद्र मोदी प्रशासन
श्रेणी:नरेंद्र मोदी
गंगा प्रदूषण

**गंगा प्रदूषण** चाहे **[[गंगा]] नदी में [[प्रदूषण]]** भारत के सभसे पबित्र मानल जाए वाली नदी गंगा में प्रदूषण आ ओकरी नियंत्रण के उपाय आ प्रयास से संबंधित बा।

भारत सरकार प्रदूषण रोके खातिर पाहिले गंगा कार्य योजना (गंगा एक्शन प्लान-GAP) चलावल। अब नमामि गंगे नांव के योजना चालू बा।

## इहो देखल जाय
* नमामि गंगे - गंगा नदी में प्रदूषण रोके के एगो प्रोजेक्ट 

श्रेणी:भारत में प्रदूषण
श्रेणी:गंगा
अलकनंदा

**अलकनंदा** भारत के उत्तराखंड राज्य में बहे वाली एगो हिमालयी नदी हिया जेवन हिंदू धर्म में सभसे पबित्र मानल जाये वाली गंगा नदी के दू ठो सुरुआती धारा में गिनल जाले। परम्पारा में भागीरथी के गंगा के मुख्य सोता मानल जाला बाकी जलबिज्ञानी लोग अलकनंदा के मुख्य धारा माने लें काहे से की ई भागीरथी ले ढेर लमहर बा।

अलकनंदा आ भागीरथी के संगम देवप्रयाग में होला। एही संगम के बाद नदी के नाँव गंगा हो जाला।

हिंदू लोग के एगो प्रमुख तीर्थ बद्री धाम अलकनंदा के लगे बाटे।

अलकनंदा नदी अपना राफ्टिंग ग्रेड के उच्च होखे के कारण दुनिया के रिवर राफ्टिंग खातिर सभसे नीक नदी सभ में गिनल जाले।

## संदर्भ

## बाहरी कड़ी

* Alaknanda River *Britannica.com* 
* Prayags  at *GMVN* 

श्रेणी:भारत के नदी
श्रेणी:उत्तराखंड के नदी
श्रेणी:गंगा
श्रेणी:गंगा के सहायिका
श्रेणी:उत्तरकाशी जिला
नदी सोता

**नदी सोता** (River source) कौनों नदी या जलधारा के मुहाना या दूसरी नदी में संगम के अस्थान से सभसे दूर वाला बिंदु के कहल जाला। दूसर तरीका से कहल जाय त ई ऊ जगह होखे ला जहाँ से ओह नदी के सुरुआत होले।

श्रेणी:जलीय भूआकृतिबिज्ञान
श्रेणी:नदी
देवप्रयाग

**देवप्रयाग** उत्तराखंड के टिहरी गढ़वाल जिला में एक ठो कस्बा आ नगर पंचायत बाटे। इहाँ अलकनंदा आ भागीरथी के संगम होला आ एही से ई जगह हिंदू धर्म में पबित्र मानल जाला। ई पंचप्रयाग में से एक हवे आ एही संगम के बाद ई नदी गंगा कहाये लागेले।

साल 2001 के भारत के जनगणना के हिसाब से देवप्रयाग के जनसंख्या 2144 बाटे। आबादी के 52% पुरुष आ महिला 48% बा।

## संदर्भ

श्रेणी:उत्तराखंड
श्रेणी:गंगा नदी के तीरे आबाद जगह
भारत सरकार

**भारत सरकार** भारत के संबिधान द्वारा अस्थापित सरकार हवे। ई सरकार भारत के संबिधान में बर्णित केंद्र के बिसय सभ के संबंध में संसद  द्वारा बनावल कानून के लागू करे ले।

## इहो देखीं
*One Nation, One Election

श्रेणी:भारत
श्रेणी:देस अनुसार सरकार
श्रेणी:भारतीय राजनीति
नमामि गंगे

***नमामि गंगे*** (Namami Gange Programme; शाब्दिक अरथ: गंगा के (हम) परनाम करत बानी) भारत सरकार के एगो प्रोग्राम बा जे जून 2014 में सुरू कइल गइल। ई इंटीग्रेटेड संरक्षण मिशन के तहत चलावल जा रहल बा। एकर मुख्य उद्देश्य गंगा नदी में प्रदूषण (गंगा प्रदूषण) के कम कइल बा। एह प्रोग्राम के तहत एक्के साथे लगभग तीन सौ प्रोजेक्ट सभ के सुरुआत साल 2016 में भइल।

ई भारत के परधानमंत्री नरेंद्र मोदी के ड्रीम प्रोजेक्ट के रूप में सुरू कइल गइल। हालाँकि, कैग (CAG) के एगो रपट के बाद एह परियोजना पर बिबादो भइल। एह रपट में बतावल गइल रहे कि एह प्रोजेक्ट के धनराशि में से भारी मात्रा में हिस्सा खर्चा ना भइल रहे।

एकरा खातिर जर्मनी के एगो संस्था के साथे समझौता भी भइल रहल।

## इहो देखल जाय
* गंगा प्रदूषण (चाहे गंगा नदी में प्रदूषण) 

## नोट


## संदर्भ

## बाहरी कड़ी
* राष्ट्रीय स्वच्छ गंगा मिशन, ऑफिशियल वेबसाइट।

श्रेणी:गंगा
श्रेणी:भारत में प्रदूषण
बागमती नदी

**बागमती नदी** भा **बाघमती नदी** नेपाल आ भारत में बहे वाली एगो नदी बा। ई काठमांडो घाटी आ शहर से हो के बहे ले। ई गंगा के सहायिका नदी बा।

## संदर्भ

श्रेणी:नेपाल के नदी
श्रेणी:भारत के नदी
श्रेणी:बिहार के नदी
श्रेणी:गंगा के सहायिका
श्रेणी:एशिया के इंटरनेशनल नदी
रामगंगा

**रामगंगा** भारत में उत्तराखंड आ उत्तर प्रदेश में बहे वाली एक ठो नदी बा। ई नदी गंगा के सहायिका नदी हवे। नदी के सुरुआत पौड़ी गढ़वाल जिला में लघु हिमालय के एक ठो श्रेणी दूधातोली से होले आ ई कन्नौज की लगे गंगा में मिल जाले।

## संदर्भ

श्रेणी:उत्तराखंड के नदी
श्रेणी:गंगा के सहायिका
श्रेणी:उत्तर प्रदेश के नदी
नारायणी नदी

**गंडकी नदी** भा **नारायणी** भारत आ नेपाल में बहे वाली नदी बा। ई गंगा के सहायक नदी हवे। भारत के बिहार राज्य में पटना के लगे ई गंगा जी में मिल जाले।


Mustang-Tirigaon-04-Kali Gandaki-2015-gje.jpg
Mustang-Tsele-02-Kali Gandaki-Stahlbruecke-Flusstunnel-2015-gje.jpg
Mustang-Chhusang to Tsele-46-Kali Gandaki-2015-gje.jpg
Mustang-Chhusang to Tsele-30-Baustelle-2015-gje.jpg
Mustang-Tangbe to Chhusang-50-Konglomerattuerme-Kali Gandaki-2015-gje.jpg
Mustang-Kagbeni to Tangbe-83-Kali Gandaki-2015-gje.jpg
Mustang-Kagbeni to Tangbe-92-Kali Gandaki-Schafe und Ziegen-2015-gje.jpg
Mustang-Jomsom to Kagbeni-46-Kali Gandaki-Haengebruecke-2015-gje.jpg


## संदर्भ

श्रेणी:भारत के नदी
श्रेणी:नेपाल के नदी
श्रेणी:बिहार के नदी
श्रेणी:गंगा के सहायिका
श्रेणी:एशिया के इंटरनेशनल नदी
कोसी नदी

**कोसी नदी** तिब्बत, नेपाल आ भारत के बिहार राज्य में बहे वाली एक ठी नदी बा। ई गंगा के सहायक नदी ह आ कटिहार जिला में गंगाजी में मिल जाले।

कोसी के **सप्तकोसी** के नाँवों से जानल जाला जेवन एकरी ऊपरी सात गो धारा के कारन रखाइल नाँव बा। पानी के बहाव के हिसाब से कोसी, घाघरा आ यमुना के बाद गंगा के तीसरी सभसे बड़ सहायक नदी हवे। तराई में पहाड़ से उतरे के बाद ई नदी दुनिया के सभसे बड़ जलोढ़ पंखा बनावे ले। एह में आवे वाली भारी बाढ़ एकरा बेर-बेर रस्ता बदले के कारन एकरा के "बिहार के शोक" के रूप में जानल जाला।

कोसी नदी के कुल लंबाई  बा आ एकरे थाला के कुल  एरिया तिब्बत में, नेपाल में, आ भारतीय राज्य बिहार में पड़े ला।

## भूगोल
कोसी नदी के थाला (बेसिन भा कैचमेंट एरिया) लगभग छह किसिम के भूबैग्यानिक आ जलवायु वाला बेल्ट सभ में बिस्तार लिहले बा; ऊँचाई  से  के बीचा में बाटे आ तिब्बत पठार, हिमालय, हिमालय के मझिली पहाड़ी, महाभारत श्रेणी, शिवालिक से होखत तराई वाला इलाका ले एकर फइलाव बाटे। दूध-कोसी बेसिन में अकेल्ले कुल 36 ग्लेशियर आ 296 ग्लेशियरी झील बाड़ी सऽ।

नदी के बेसिन उत्तरी माथ पर त्सांग पो (ब्रह्मपुत्र) के बेसिन के साथे सीमा बनावे ला, पुरुब में महानंदा के बेसिन के साथे आ दक्खिन में गंगा आ पच्छिमी ओर गंडकी नदी के बेसिन के साथे एकरे बेसिन के बाडर बा; खुद ई गंगा नदी में मिले ले। छतरा गार्ज के ऊपरी हिस्सा में एकर कुल आठ गो सहायिका धारा बाड़ी सऽ:
* तामुर नदी, जेकर थाला  एरिया वाला पूरबी नेपाल में बा;
* अरुण नदी, के थाला  एरिया वाला तिब्बत में बा;
* सुन कोशी,  एरिया के थाला नेपाल में आ एकर सहायिका दूध कोसी, लिखु खोला, तामा कोशी, भोटे कोसी आ इंद्रावती नदी। 

ऊपर बतावल तीनों प्रमुख धारा जहाँ मिले लीं ओकरा के त्रिबेनी कहल जाला आ इ नदी नेपाल के सबसे बडहन नदी बाटे। सातगो अलग अलग नदी मिलला से इ नदी के नाँव *सप्त कोशी* कहाला। चतरा गार्ज के बाद ई **कोसी बराज** ले बहे ले आ ओकरे बाद गंगा नदी के मैदान में परवेश करे ले। 

## संदर्भ

श्रेणी:नेपाल के नदी
श्रेणी:भारत के नदी
श्रेणी:बिहार के नदी
श्रेणी:गंगा के सहायिका
श्रेणी:एशिया के इंटरनेशनल नदी
महानंदा नदी

**महानंदा** (, ) भारत आ बांग्लादेस में बहे वाली एगो ट्रांसबाउंड्री नदी बा। ई गंगा नदी सिस्टम के एगो महत्वपूर्ण नदी हऽ आ एकर प्रमुख सहायिका मेची नदी हवे जे नेपाल से निकसे ले आ नैपाल अउरी भारतीय राज्य पच्छिम बंगाल के बीच बाडर बनावे ले। महानंदा नदी खुद भारत के पच्छिम बंगाल, आ बिहार राज्य से होके बांग्लादेस में जा के गंगा में मिले ले।

नदी के कुल लंबाई  बा आ ई पहाड़ी इलाका से उतरे के बाद बहुत कम ढाल वाली जमीन में बहे ले एही कारण मानसून के सीजन में एह नदी में अक्सर बाढ़ आवे ले। 

## बिबरन

महानंदा के उदगम हिमालय परबत से होला: दार्जिलिंग जिला में कुरसियांग के पूरुब में चिम्ली के लगे महालदिरम पहाड़ पर पगलाझोरा झरना से ई नदी निकसे ले, एह अस्थान के ऊँचाई समुंद्र तल से करीबन  हऽ। ई महानंदा बनजीव अभयारण्य से हो के बहे ले आ सिलीगुड़ी के लगे मैदान में परवेश करे ले आ जलपाईगुड़ी जिला के छू के गुजरे ले।

नदी बांग्लादेस में पाँचगढ़ जिला के तेतुलिया के लगे परवेश करे ले आ  बहे के बाद फिर भारत के सीमा में आ जाले। एकरा बाद ई पच्छिम बंगाल के उत्तर दिनाजपुर जिला में आ बिहार के किशनगंज आ कटिहार जिला में बहे ले आ फिर पच्छिम बंगाल के मालदा जिला में परवेश करे ले। महानंदा एह जिला के दू हिस्सा में बाँटे ले &mdash; पूरबी इलाका, जे मुख्य रूप से पुराना अल्यूवियम के जमाव से बनल हवे आ तुलना में कम उपजाऊँ हवे जेकरा के बारिंद कहल जाला, आ पच्छिमी इलाका जे फिर से कालिंद्री नदी द्वारा दू हिस्सा में बाँटल जाला, उत्तरी हिस्सा के "ताल" कहल जाला जे निचाई के जमीन वाला बाढ़ परभावित इलाका हवे आ दक्खिनी हिस्सा के "दियारा" कहल जाला जे उपजाऊँ आ घन आबादी वाला इलाका हवे।

ई नदी बांग्लादेश के नवाबगंज जिला में गोदागिरी के लगे गंगा नदी में मिले ले।

## बाढ़
महानंदा नदी में लगभग हर साल बाढ़ आवे ला आ जवना साल मानसून मजबूत रहे ला एकरे बाढ़ से काफी इलाका परभावित होला।

बिहार के किशनगंज आ कटिहार जिला एह बाढ़ से सभसे ढेर परभावित होलें। बाढ़ से बचाव खातिर नदी के तीरे बाँध बनावल गइल बाकी लोकल लोगन के मानल बा कि बाँध बनावे से इस्थिति अउरी खाराब भइल बा। कुछ जगह बाँध के टूट जाए के बाद केंद्र सरकार जब दुबारा एकरा बनवावे के पहल कइल लोकल लोग एकर भरपूर बिरोध कइल।

## संदर्भ

## बाहरी कड़ी
*

श्रेणी:बिहार के नदी
श्रेणी:बंगाल के नदी
श्रेणी:गंगा के सहायिका
श्रेणी:सिलीगुड़ी
श्रेणी:एशिया के इंटरनेशनल नदी
टौंस नदी, मध्य प्रदेश-उत्तर प्रदेश

**तमसा नदी** या **टोंस नदी** भारत के मध्य प्रदेश आ उत्तर प्रदेश राज्यन में बहे वाली गंगा के सहायिका नदी बा। ई नदी कैमूर श्रेणी में एगो कुण्ड से निकल के 265 किलोमीटर के दूरी तय कर के सिरसा के लगे गंगा में मिल जाले। रीवाँ पठार से उतरत समय ई चचाई नांव के झरना बनावे ले।

## संदर्भ

श्रेणी:गंगा के सहायिका
श्रेणी:मध्य प्रदेश के नदी
श्रेणी:उत्तर प्रदेश के नदी
पुनपुन नदी

**पुनपुन नदी** भारत में एक ठो नदी बा जे गंगा के सहायिका बाटे।

श्रेणी:गंगा के सहायिका
ऋषिकेश

**ऋषिकेश** भा **रिसीकेस** भारत के उत्तराखंड राज्य में देहरादून जिला में एगो नगर निगम वाला शहर आ तहसील मुख्यालय बाटे। 

गंगा के किनारे बसल ई शहर हिंदू धर्म खातिर महत्व वाला बाटे। एकरा के *बिस्व के योग राजधानी* मानल जाला। पहाड़ी इलाका में बहे वाली गंगा के किनारे के ई आखिरी शहर ह। एकरा बाद गंगा हरिद्वार में मैदान में उतर जाले। एही से एकरा के *गढ़वाल हिमालय के दरवाजा* भी कहल जाला।

## संदर्भ

श्रेणी:उत्तराखंड के शहर
श्रेणी:हिंदू तीरथ
श्रेणी:गंगा नदी के तीरे आबाद जगह
हरिद्वार

**हरिद्वार** भारत के उत्तराखंड राज्य में एगो शहर बा। ई हरिद्वार जिला के मुख्यालय भी ह। गंगा नदी इहाँ हिमालय से उतर के मैदान में प्रवेश करे ले। हिंदू धर्म में हरिद्ववार के तीर्थ मानल जाला आ कथा के मोताबिक इहाँ समुद्र मंथन के बाद अमृत के गगरी आकाश मार्ग से ले जात समय जौना चार जगह अमृत के बूँद चुअल रहे ओह में से हरिद्वारो एक बा। एही से इहवां कुम्भ मेला लागे ला।

## संदर्भ

श्रेणी:उत्तराखंड के शहर
श्रेणी:हिंदू तीरथ
श्रेणी:गंगा नदी के तीरे आबाद जगह
फर्रूखाबाद

**फर्रूखाबाद** या **फ़र्रूख़ाबाद** () भारत के उत्तर प्रदेश में एगो शहर बा। गंगा नदी के किनारे बसल ई शहर फर्रूखाबाद जिला के मुख्यालय बा।

## संदर्भ

श्रेणी:उत्तर प्रदेश के शहर
श्रेणी:गंगा नदी के तीरे आबाद जगह
जाजमऊ

**जाजमऊ** उत्तर प्रदेश के कानपुर शहर के उपनगर बा।

## संदर्भ

श्रेणी:कानपुर
बगसर

**बगसर** भा **बक्सर** भारत के बिहार राज्य के एक ठो शहर बा आ बक्सर जिला के मुख्यालय बा। गंगा नदी के पूरबी तीरे बसल ई शहर बक्सर के लड़ाई खातिर इतिहास में परसिद्ध हउवे। भोजपुरी भाषा के पहिला पत्रिका "बगसर समाचार" एहिजे से निकलल रहे।

## नाँव
स्थानीय परंपरा के अनुसार बक्सर नाँव एह कस्बा के एगो झील से बनल बाटे जेकर नाँव अघसर (पाप के मिटावे वाला) बाटे जे समय के साथ बगसर बन गइल आ वर्तमान रूप ले लिहलस जे बक्सर हवे। एगो अउरी वैदिक किंवदंती में कहल गइल बा कि, बेसीरा नाम के एगो ऋषि भा ऋषि दुर्वास ऋषि के डेरवावे खातिर बाघ के रूप लेवे खातिर अपना के बदल दिहलें, आ ऊ बाघ के रूप हमेशा खातिर बरकरार रखे खातिर बर्बाद हो गइलें। बेदसीरा अपना मानव रूप के पुनर्स्थापित करे के चक्कर में अघसर के पवित्र पोखरा में नहा के गरुशंकर के पूजा कईली। एह घटना के यादगार बनावे खातिर एह जगह के *व्याघ्रसर* कहल गइल आ बाद में ई बाघसर (The Tiger's pond) बन गइल।

## इहो देखल जाय
* बगसर के जुद्ध
* बगसर के किला

## संदर्भ

श्रेणी:बिहार के शहर आ कस्बा
श्रेणी:बगसर जिला
कर्णप्रयाग

**कर्णप्रयाग** भारत के उत्तराखंड राज्य में चमोली जिला में अलकनंदा आ पिंडर के संगम पर स्थित शहर बा आ ई पंचप्रयाग में गिनल जाला।

## संदर्भ

श्रेणी:उत्तराखंड के शहर
श्रेणी:गंगा
भागलपुर

**[[भागलपुर]]**  मंडल भारत के बिहार राज्य के एगो प्रशासनिक भौगोलिक इकाई हवे, जवना में भागलपुर एह मंडल के प्रशासनिक मुख्यालय हवे।  साल 2005 के हिसाब से एह डिवीजन में भागलपुर जिला, बांका जिला आ गंडक नदी के किनारे स्थित बिक्रमशिला विश्वविद्यालय के नाँव से जानल जाए वाला परसिद्ध विश्वविद्यालय भी इहाँ बा।

भागलपुर के "रेशम नगरी" कहल जाला आ इहाँ के "भागलपुरी चादर" मशहूर हउए।

## संदर्भ

## बाहरी कड़ी
*Official भागलपुर जिला के वेबसाइट 

श्रेणी:बिहार के शहर आ कस्बा
श्रेणी:गंगा नदी के तीरे आबाद जगह
मुँगेर

**मुंगेर** () भारत के बिहार राज्य में एक ठो शहर बा।

## जनसांख्यिकी
साल 2011 के जनगणना अनुसार मुंगेर के कुल शहरी जनसंख्या 213303 बाटे आ आसपास के उपशहरी इलाका के मिला लिहल जाय तब कुल जनसंख्या 213303 बा। जनसंख्या के हिसाब से ई भारत के 212वाँ शहर बाटे।
जनगणना आँकड़ा के मोताबिक एह शहर में लिंगानुपात 883 आ साक्षरता के दर 80.14% बाटे।

## संदर्भ

श्रेणी:भारत के शहर आ कस्बा
श्रेणी:बिहार के शहर आ कस्बा
सतोपनाथ हिमानी

**सतोपनाथ** हिमनद भारत के उत्तराखंड राज्य मेंभारत-तिब्बत बॉडर के लगे स्थित एगो ग्लेशियर बाटे।

ई एक ठी 2,500 m (8,200&nbsp;ft) ऊँचाई वाली चोटी के सामने मौजूद बा।
लगभग 7000 मीटर के ऊंचाई से ई ग्लेशियर निकले ला।चौखंभा परबत (7068m) आ बद्रीनाथ परबत (6974m) के बीच से बहे वाला ई हिमनद 13&nbsp;km, इलाका में बिस्तार वाला बाटे। 3810 मीटर के ऊंचाई पर ई पघिले शुरू होला।

## संदर्भ

श्रेणी:उत्तराखंड के ग्लेशियर
नंदा देवी

**नंदा देवी** भारत के उत्तराखंड राज्य में, गढ़वाल हिमालय में मौजूद एगो परबत चोटी बा। ई उत्तराखंड के सभसे ऊँच आ भारत के दूसरी सभसे ऊँच चोटी हउवे।

## संदर्भ

श्रेणी:उत्तराखंड के परबत
श्रेणी:भारत के भूगोल
श्रेणी:भारत के परबत
त्रिशूल (परबत)

**त्रिशूल** गढ़वाल हिमालय में एक्के तीन गो परबत चोटी सभ के एकट्ठा रूप से नाँव बा जिन्हाना में सभसे ऊँच चोटी त्रिशूल-1 7120 मीटर ऊँच बाटे।

## संदर्भ

श्रेणी:परबत चोटी
श्रेणी:उत्तराखंड के परबत
हाजीपुर

**हाजीपुर** भारत के बिहार राज्य में एगो शहर बा। ई तिरहुत प्रमंडल में आवे वाला वैशाली जिला के मुख्यालय हउवे।

गंगा नदी बायें किनारा पर बसल ई शहर बिहार के राजधानी पटना खाली 10 किलोमीटर के दूरी पर बा आ गांधी सेतु एकरा के नदी के दायें किनारे पर स्थित पटना से जोड़े ला।

## संदर्भ

श्रेणी:बिहार के शहर आ कस्बा
केदारनाथ (परबत)

**केदारनाथ** चोटी आ **केदारनाथ गुम्बज** भारत के उत्तराखंड राज्य में परबत चोटी बा। ई पच्छिमी गढ़वाल हिमालय के गंगोत्री ग्रुप के परबत चोटी बा।

## संदर्भ

श्रेणी:परबत चोटी
श्रेणी:उत्तराखंड के परबत
नंदा कोट

**नंदा कोट** भारत के उत्तराखंड में एगो परबत चोटी बा। ई कुमाऊँ मंडल के पिथौरागढ़ जिला में नंदा देवी चोटी से  दूरी पर दक्खिन-पूरुब ओर स्थित बा।

## संदर्भ

श्रेणी:उत्तराखंड के परबत
श्रेणी:हिमालय
कामेत

**कामेत** भारत के उत्तराखंड राज्य के गढ़वाल छेत्र के चमोली जिला में एगो परबत चोटी बा। ई गढ़वाल क्षेत्र के दूसरी सभसे ऊँच चोटी ह।

## संदर्भ

श्रेणी:उत्तराखंड के परबत
श्रेणी:परबत चोटी
श्रेणी:हिमालय
सागर दीप

**सागर दीप** या **गंगासागर** गंगा नदी के डेल्टा क्षेत्र में मौजूद एगो दीप बा। ई कलकत्ता से करीब 100 किलोमीटर दक्खिन ओर बाटे।

हिंदू धर्म के माने वाला लोग खातिर ई पबित्र अस्थान बा आ यहां खिचड़ी के लोग नहान करे जाला। 

दीप पर सभसे बड़ गांव के नांव भी गंगासागर हउवे।

## संदर्भ

श्रेणी:गंगा
श्रेणी:बंगाल के खाड़ी
श्रेणी:हिंदू तीरथ
फरक्का बैराज

**फरक्का बैराज** या **फरक्का बाँध** भारत के पच्छिम बंगाल राज्य में गंगा नदी पर बनल एगो बाँध बाटे। 

## संदर्भ

श्रेणी:भारत के बाँध
श्रेणी:गंगा
श्रेणी:बांग्लादेश के भूगोल
नंदाकिनी

**नंदाकिनी** भारत के उत्तराखंड राज्य में एक ठो नदी बा। ई नंदप्रयाग में अलकनंदा से मिले ले।

## संदर्भ

श्रेणी:उत्तराखंड के नदी
श्रेणी:गंगा के सहायिका
रुद्रप्रयाग

**रुद्रप्रयाग** भारत के उत्तराखंड राज्य में चमोली जिला में अलकनंदा आ मंदाकिनी के संगम पर स्थित शहर बा आ ई पंचप्रयाग में गिनल जाला।

## संदर्भ

श्रेणी:उत्तराखंड के शहर
श्रेणी:गंगा
गंगा नहर

**गंगा नहर** गंगा नदी से निकालल नहर बा जेवना से गंगा-यमुना के दुआबा मे सिंचनी के काम होला।

## संदर्भ

श्रेणी:गंगा
ग
श्रेणी:उत्तर प्रदेश के भूगोल
कैमूर श्रेणी

**कैमूर श्रेणी** या **कैमूर पहाड़ी** भारत में मध्य प्रदेश, उत्तर प्रदेश आ बिहार राज्य में स्थित पहाड़ी सभ से कड़ी बाटे।

## संदर्भ

श्रेणी:पहाड़ी
श्रेणी:भारत के परबत
श्रेणी:मध्य प्रदेश के भूगोल
श्रेणी:बिहार के भूगोल
श्रेणी:उत्तर प्रदेश के भूगोल
टौंस नदी, उत्तराखंड

**टौंस नदी** भारत में हिमाचल प्रदेश आ उत्तराखंड राज्य में बहे वाली नदी बा। ई यमुना के सहायिका नदी बाटे।

## इहो देखल जाय
* यमुना

## संदर्भ

श्रेणी:हिमाचल प्रदेश के भूगोल
श्रेणी:उत्तराखंड के भूगोल
श्रेणी:उत्तर प्रदेश के भूगोल